Περιεχόμενα

# Επεξεργασία καμπυλών

Ένας καμπυλωτός γραμμικός τομέας αποτελείται από δύο σημεία δεδομένων (σημεία τέλους) και δύο σημεία ελέγχου (χειριστές). Μία γραμμή ελέγχου συνδέει ένα σημείο ελέγχου σε ένα σημείο δεδομένων. Μπορείτε να μεταβάλετε το σχήμα μιας καμπύλης μετατρέποντας ένα σημείο δεδομένων σε διαφορετικό τύπο, ή μεταφέροντας τα σημεία ελέγχου σε διαφορετική τοποθεσία.

Μπορείτε επίσης να μεταβάλετε τις ιδιότητες της γραμμής επιλέγοντας τη γραμμή και επιλέγοντας από το μενού Μορφή - Γραμμή.

Για να εμφανίσετε τα σημεία των δεδομένων και τα σημεία ελέγχου μίας καμπυλωτής γραμμής, επιλέξτε τη γραμμή, και ύστερα πατήστε στο εικονίδιο Σημεία στη γραμμή Σχεδίαση. Τα σημεία των δεδομένων αναπαρίστανται με τετράγωνα και τα σημεία ελέγχου με κύκλους. Ένα σημείο ελέγχου μπορεί να επικαλύπτει ένα σημείο δεδομένων.

### Για να προσαρμόσετε έναν καμπυλωτό γραμμικό τομέα:

1. Επιλέξτε μία καμπυλωτή γραμμή, και ύστερα πατήστε στο εικονίδιο Σημεία στη γραμμή Σχεδίαση.

2. Εφαρμόσετε κάποιο από τα ακόλουθα:

- Μεταφέρετε ένα σημείο δεδομένων για να μεταβάλετε το μέγεθος της γραμμής. Αν ένα σημείο ελέγχου επικαλύπτει το σημείο δεδομένων, σύρετε το σημείο ελέγχου μέχρι να μπορείτε να δείτε το σημείο δεδομένων, και ύστερα μεταφέρετε το σημείο δεδομένων.

- Μεταφέρετε ένα σημείο ελέγχου. Η καμπύλη μετακινείται στην κατεύθυνση στην οποία μεταφέρετε το σημείο ελέγχου.

### Για να διαιρέσετε μία καμπυλωτή γραμμή:

Μπορείτε επίσης να διαιρέσετε μία καμπυλωτή γραμμή που περιέχει τρία ή περισσότερα σημεία δεδομένων.

1. Επιλέξτε μία καμπυλωτή γραμμή, και ύστερα πατήστε στο εικονίδιο Σημεία στη γραμμή Σχεδίαση.

2. Επιλέξτε ένα σημείο δεδομένων, και ύστερα πατήστε στο εικονίδιο Διαίρεση καμπύλης στη γραμμή Επεξεργασία σημείων.

### Για να δημιουργήσετε ένα κλειστό σχήμα:

1. Επιλέξτε μία καμπυλωτή γραμμή, και ύστερα πατήστε στο εικονίδιο Σημεία στη γραμμή Σχεδίαση.

2. Στη γραμμή Επεξεργασία σημείων, πατήστε στο εικονίδιο Κλείσιμο Μπεζιέ.

### Για να μετατρέψετε ένα σημείο δεδομένων σε καμπυλωτή γραμμή:

1. Επιλέξτε μία καμπυλωτή γραμμή, και ύστερα πατήστε στο εικονίδιο Σημεία στη γραμμή Σχεδίαση.

2. Πατήστε στο σημείο δεδομένων το οποίο επιθυμείτε να μετατρέψετε, και εφαρμόστε κάποιο από τα ακόλουθα:

- Για να μετατρέψετε ένα σημείο δεδομένων σε ένα ομαλό σημείο, πατήστε στο εικονίδιο Ομαλή μετάβαση στη γραμμή Επεξεργασία σημείων.

- Για να μετατρέψετε ένα σημείο δεδομένων σε ένα συμμετρικό σημείο, πατήστε στο εικονίδιο Συμμετρική εναλλαγή στη γραμμή Επεξεργασία σημείων.

- Για να μετατρέψετε ένα σημείο δεδομένων σε ένα σημείο γωνίας, πατήστε στο εικονίδιο Γωνιακό σημείο στη γραμμή Επεξεργασία σημείων.

### Για να προσθέσετε ένα σημείο δεδομένων:

1. Επιλέξτε μία καμπυλωτή γραμμή, και ύστερα πατήστε στο εικονίδιο Σημεία στη γραμμή Σχεδίαση.

2. Στη γραμμή Επεξεργασία σημείων, πατήστε στο εικονίδιο Εισαγωγή σημείων.

3. Πατήστε στη γραμμή στην οποία επιθυμείτε να προσθέσετε το σημείο, και μεταφέρετε σε κάποια κοντινή απόσταση.

Αν ένα σημείο δεδομένων δεν περιέχει ένα σημείο ελέγχου, επιλέξτε το σημείο δεδομένων, και ύστερα πατήστε στο εικονίδιο Μετατροπή σε καμπύλη στη γραμμή Επεξεργασία σημείων.

### Για να διαγράψετε ένα σημείο δεδομένων:

1. Επιλέξτε μία καμπυλωτή γραμμή, και ύστερα πατήστε στο εικονίδιο Σημεία στη γραμμή Σχεδίαση.

2. Πατήστε στο σημείο το οποίο επιθυμείτε να διαγραφεί.

3. Στη γραμμή Επεξεργασία σημείων, πατήστε στο εικονίδιο Διαγραφή σημείων.

Σχετικά θέματα

Γραμμή επεξεργασίας σημείων

Σχεδίαση καμπυλών

Μετατροπή εικόνων bitmap σε διανυσματικά γραφικά

Μετατροπή 2Δ αντικειμένων σε καμπύλες, πολύγωνα και 3Δ αντικείμενα

Μετατροπή χαρακτήρων κειμένου σε αντικείμενα σχεδίασης

Παρακαλούμε, υποστηρίξτε μας!